b'\n_START_ARTICLE_\nMayhem\n_START_SECTION_\nPirmieji metai(1984\xe2\x80\x931987)\n_START_PARAGRAPH_\n\xc4\xaekv\xc4\x97pti toki\xc5\xb3 grupi\xc5\xb3 kaip Bathory, Venom, Slayer ir Celtic Frost, gitaristas (ir tuometinis vokalistas) \xc3\x98ystein Aarseth (Euronymous), bosistas J\xc3\xb8rn Stubberud (Necrobutcher) ir b\xc5\xabgnininkas Kjetil Manheim \xc4\xafk\xc5\xabr\xc4\x97 Mayhem 1984 metais. Grup\xc4\x97s pavadinimas yra paimtas i\xc5\xa1 Venom dainos \xe2\x80\x9eMayhem with Mercy\xe2\x80\x9c. Su \xc5\xa1ia sud\xc4\x97timi grup\xc4\x97 i\xc5\xa1leido demo Pure Fucking Armageddon. Po i\xc5\xa1leidimo, Euronymous grojo tik elektrine gitara, nes \xc4\xaf grup\xc4\x99 buvo priimti nauji nariai Eirik Nordheim (Messiah), po to Sven Erik Kristiansen (Maniac) kaip vokalistai 1986 metais. Su Maniac, Mayhem \xc4\xafra\xc5\xa1\xc4\x97 pirm\xc4\x85j\xc4\xaf grup\xc4\x97s album\xc4\x85, Deathcrush, 1986 ir 1987 metais bei i\xc5\xa1leido j\xc4\xaf su naujai Euronymous \xc4\xafkurta \xc4\xafra\xc5\xa1\xc5\xb3 kompanija Posercorpse Music._NEWLINE_Pirmosios 1000 albumo kopij\xc5\xb3 buvo greitai i\xc5\xa1parduotos. 1993 metais album\xc4\x85 perleido naujai pervadinta Euronymous \xc4\xafra\xc5\xa1\xc5\xb3 kompanija Deathlike Silence Productions, kuri buvo \xc4\xafrengta jo \xc4\xafra\xc5\xa1\xc5\xb3 parduotuv\xc4\x97je Helvete. Euronymous planai d\xc4\x97l \xc5\xa1ios parduotuv\xc4\x97s buvo "\xe2\x80\xa6kaip juodoji ba\xc5\xbeny\xc4\x8dia ateityje. Mes galvojome padaryti visi\xc5\xa1k\xc4\x85 tams\xc4\x85 viduje, kad \xc5\xbemon\xc4\x97s tur\xc4\x97t\xc5\xb3 ne\xc5\xa1iotis fakelus, nor\xc4\x97dami matyti \xc4\xafra\xc5\xa1us. "_NEWLINE_1988 metais abu Manheim ir Maniac paliko grup\xc4\x99: Manheim i\xc5\xa1\xc4\x97jo, nor\xc4\x97damas susirasti geriau apmokam\xc4\x85 darb\xc4\x85, o Maniac grup\xc4\x99 paliko d\xc4\x97l depresijos.\n_START_SECTION_\nSu Dead(1988\xe2\x80\x931991)\n_START_PARAGRAPH_\nPo Manheim ir Maniac i\xc5\xa1\xc4\x97jimo i\xc5\xa1 grup\xc4\x97s, buvo priimti du nauji nariai. \xc5\xa0ved\xc5\xb3 vokalistas Per Yngve Ohlin (Dead) ir vietinis b\xc5\xabgnininkas Jan Axel Blomberg (Hellhammer). Pagal B\xc3\xa5rd Eithun, i\xc5\xa1 grup\xc4\x97s Emperor:_NEWLINE_Jis (Dead) nebuvo vyrukas, kur\xc4\xaf gal\xc4\x97tum gerai pa\xc5\xbeinoti. Manau net kiti Mayhem nariai nelabai gerai j\xc4\xaf pa\xc5\xbeinojo. Su juo buvo sunku suart\xc4\x97ti. A\xc5\xa1 su juo susipa\xc5\xbeinau likus dviem savait\xc4\x97m iki jo mirties. Buvau susitik\xc4\x99s su juo apie 6-8 kartus. Jis tur\xc4\x97jo begal\xc4\x99 keist\xc5\xb3 id\xc4\x97j\xc5\xb3. Prisimenu, Aarseth kalb\xc4\x97jo apie j\xc4\xaf ir sak\xc4\x97, kad jis neturi visi\xc5\xa1kai jokio humoro jausmo. Jis tur\xc4\x97jo, bet jo humoro jausmas buvo labai neai\xc5\xa1kus. Atvirai, a\xc5\xa1 nemanau, kad jis d\xc5\xbeiaug\xc4\x97si gyvenimu \xc5\xa1iame pasaulyje._NEWLINE_Su Dead koncertai tapo garsesni. Jis koncert\xc5\xb3 metu pjaust\xc4\x97 save peiliu ir sudau\xc5\xbeytu stiklu. Dar grup\xc4\x97 scenos priekyje ant pagali\xc5\xb3 u\xc5\xbesmeigdavo kiauli\xc5\xb3 ir avi\xc5\xb3 galvas._NEWLINE_Vienu metu, 1990 metais, grup\xc4\x97s nariai persik\xc4\x97l\xc4\x97 \xc4\xaf \xe2\x80\x9esen\xc4\x85 nam\xc4\x85 mi\xc5\xa1ke\xe2\x80\x9c, netoli Oslo. Ten jie prad\xc4\x97jo ra\xc5\xa1yti dainas naujam albumui, De Mysteriis Dom Sathanas. 1991 Baland\xc5\xbeio 8 d. Dead nusi\xc5\xbeud\xc4\x97 name, kuris priklaus\xc4\x97 grup\xc4\x97s nariams. J\xc4\xaf rado Euronymous su supjaustytais rie\xc5\xa1ais ir \xc5\xa1ratinio \xc5\xa1autuvo kulka galvoje. Dead paliko nusi\xc5\xbeudymo lai\xc5\xa1kel\xc4\xaf, kuriame ra\xc5\xa1oma "Atsipra\xc5\xa1au d\xc4\x97l kraujo, viso." ir atsipra\xc5\xa1\xc4\x97 d\xc4\x97l \xc5\xa1\xc5\xabvio viduje namo. U\xc5\xbeuot i\xc5\xa1kviet\xc4\x99s policij\xc4\x85, Euronymous nu\xc4\x97jo \xc4\xaf netoliese esan\xc4\x8di\xc4\x85 parduotuv\xc4\x99 ir nusipirko pigi\xc4\x85 kamer\xc4\x85, kad nufotografuot\xc5\xb3 lavon\xc4\x85. Viena i\xc5\xa1 t\xc5\xb3 fotografij\xc5\xb3 v\xc4\x97liau buvo panaudota live albumo Dawn of the Black Hearts vir\xc5\xa1eliui._NEWLINE_Ilgainiui prad\xc4\x97jo sklisti gandai, kad Euronymous pasidar\xc4\x97 sriub\xc4\x85 i\xc5\xa1 Dead smegen\xc5\xb3 ir v\xc4\x97rini\xc5\xb3 i\xc5\xa1 jo kaukol\xc4\x97s. Dar Euronymous sak\xc4\x97, kad jis dav\xc4\x97 tuos v\xc4\x97rinius j\xc5\xb3 vertiems \xc5\xbemon\xc4\x97ms._NEWLINE_Stian Johannsen (Occultus) apie Dead savi\xc5\xbeudyb\xc4\x99:_NEWLINE_Jis (Dead) nemat\xc4\x97 sav\xc4\x99s kaip \xc5\xbemogaus; jis save mat\xc4\x97 kaip padar\xc4\x85 i\xc5\xa1 kito pasaulio. Jis sak\xc4\x97, kad mat\xc4\x97 daug vizij\xc5\xb3, kuriose kraujas \xc4\xaf\xc5\xa1\xc4\x85la jo venose, jis mir\xc5\xa1ta. Tod\xc4\x97l ir pasirinko tok\xc4\xaf vard\xc4\x85 (Dead\xc2\xa0\xe2\x80\x93 Numir\xc4\x97lis). Jis \xc5\xbeinojo, kad mirs.\n_START_SECTION_\nDe Mysteriis Dom Sathanas (1991\xe2\x80\x931994)\n_START_PARAGRAPH_\nPo Dead nusi\xc5\xbeudymo Necrobutcher paliko grup\xc4\x99. 1993 metais Live in Leipzig buvo i\xc5\xa1leistas Dead garbei._NEWLINE_V\xc4\x97liau tais metais, De Mysteriis Dom Sathanas \xc4\xafra\xc5\xa1in\xc4\x97jimo darbai t\xc4\x99s\xc4\x97si. Attila Csihar i\xc5\xa1 grup\xc4\x97s Tormentor \xc4\xafra\xc5\xa1in\xc4\x97jo vokal\xc4\x85, o Varg Vikernes i\xc5\xa1 Burzum grojo bosine gitara. D\xc4\x97l \xc5\xbeiniasklaidos ir policijos d\xc4\x97mesio Euronymous buvo priverstas u\xc5\xbedaryti savo parduotuv\xc4\x99 Helvete. Did\xc5\xbeioji dalis albumo buvo \xc4\xafra\xc5\xa1yta pirmoje 1993 met\xc5\xb3 pus\xc4\x97je, Griego Sal\xc4\x97je, Bergene. Su albumo i\xc5\xa1leidimu, Euronymous ir Vikernes nor\xc4\x97jo susprogdinti Trondheimo katedr\xc4\x85, kuri yra ant albumo vir\xc5\xa1elio. Euronymous nu\xc5\xbeudymas 1993 met\xc5\xb3 Rugpj\xc5\xabt\xc4\xaf baig\xc4\x97 \xc5\xa1iuos planus._NEWLINE_1993 met\xc5\xb3 rugpj\xc5\xab\xc4\x8dio 8 dien\xc4\x85, bosistas Varg Vikernes nu\xc5\xbeud\xc4\x97 gitarist\xc4\x85 Euronymous. T\xc4\x85 nakt\xc4\xaf, Vikernes ir Snorre Ruch keliavo i\xc5\xa1 Bergeno \xc4\xaf Euronymous apartamentus Osle. Po j\xc5\xb3 atvykimo i\xc5\xa1 karto kilo susid\xc5\xabrimas taip Varg ir Euronymous, kuris pasibaig\xc4\x97 dvide\xc5\xa1imt trijais \xc4\xafpjovimais \xc4\xaf Euronymous k\xc5\xabn\xc4\x85\xc2\xa0\xe2\x80\x93 du \xc4\xaf galv\xc4\x85, penki \xc4\xaf kakl\xc4\x85, \xc5\xa1e\xc5\xa1iolika \xc4\xaf nugar\xc4\x85. Vikernes teigia, kad Euronymous nor\xc4\x97jo j\xc4\xaf nukankinti iki mirties ir vis\xc4\x85 tai nufilmuoti, naudodamas susitikim\xc4\x85 kaip pretekst\xc4\x85. Po keli\xc5\xb3 dien\xc5\xb3 Vikernes buvo sugautas ir nuteistas 21 metams kal\xc4\x97jimo. Grup\xc4\x97je liko tik Hellhammer._NEWLINE_1994 met\xc5\xb3 gegu\xc5\xbe\xc4\x99 buvo i\xc5\xa1leistas De Mysteriis Dom Sathanas ir buvo oficialiai dedikuotas Euronymous. Euronymous t\xc4\x97vai pra\xc5\xa1\xc4\x97, kad Vikernes bosin\xc4\x97s gitaros partijos b\xc5\xabt\xc5\xb3 pakeistos, bet Hellhammer j\xc5\xb3 nepakeit\xc4\x97.\n_START_SECTION_\nSu Maniac ir Blasphemer (1995\xe2\x80\x932004)\n_START_PARAGRAPH_\n1995 metais Hellhammer atk\xc5\xabr\xc4\x97 grup\xc4\x99 su nauju nariu Rune Eriksen (Blasphemer) ir dviem buvusiais nariais\xc2\xa0\xe2\x80\x93 Necrobutcher ir Maniac. Pirmasis \xc4\xafra\xc5\xa1as su nauja grup\xc4\x97s sud\xc4\x97timi buvo 1997 metais i\xc5\xa1leistas EP Wolf\xe2\x80\x99s Lair Abyss. Po jo sek\xc4\x97 keletas koncert\xc5\xb3 Europoje. Vienas i\xc5\xa1 j\xc5\xb3 buvo Milane, Italijoje, su kviestine \xc5\xbevaig\xc5\xbede Attila Csihar ir \xc4\x8dia buvo \xc4\xafra\xc5\xa1ytas Mediolanum Capta Est live albumas. 2000 metais buvo i\xc5\xa1leistas Grand Declaration of War albumas, kuris buvo \xc4\xaftakotas progressive ir avant-garde metal \xc5\xbeanr\xc5\xb3. 2004 grup\xc4\x97 i\xc5\xa1leido album\xc4\x85 Chimera, kuriame buvo gr\xc4\xaf\xc5\xbeta prie senesnio stiliaus. Tais pa\xc4\x8diais 2004 metais i\xc5\xa1 grup\xc4\x97s i\xc5\xa1mestas Maniac, d\xc4\x97l alkoholizmo. Vietoj jo prie grup\xc4\x97s prisijung\xc4\x97 Attila Csihar.\n_START_SECTION_\nOrdo Ad Chao(2004\xe2\x80\x932008)\n_START_PARAGRAPH_\nGrup\xc4\x97s ketvirtasis pilnas albumas Ordo Ad Chao buvo i\xc5\xa1leistas 2007 met\xc5\xb3 baland\xc4\xaf. Albumas gavo daug ger\xc5\xb3 atsiliepim\xc5\xb3 ir tai yra geriausioje vietoje kadanors buv\xc4\x99s Mayhem albumas, dvyliktoje Norvegijos populiariausi\xc5\xb3j\xc5\xb3 \xc4\xafra\xc5\xa1\xc5\xb3 s\xc4\x85ra\xc5\xa1e.. 2008 prad\xc5\xbeioje Ordo Ad Chao laim\xc4\x97jo Spellemannprisen (seniausio ir did\xc5\xbeiausio Norvegijos muzikos \xc5\xa1ou) Geriausio 2007 Metalo Albumo titul\xc4\x85._NEWLINE_2008 m. baland\xc4\xaf Blasphemer nusprend\xc4\x97 palikti grup\xc4\x99, sakydamas, kad \xc5\xa1ioje grup\xc4\x97je nebemato savo ateities. Blasphemer taip pat sak\xc4\x97, kad gros Portugalijos grup\xc4\x97je Ava Inferi._NEWLINE_Blasphemer koncertavo su grupe iki turo pabaigos. 2008 m. rugpj\xc5\xab\xc4\x8dio m\xc4\x97nes\xc4\xaf jis sugrojo paskutin\xc4\xaf savo koncert\xc4\x85 su Mayhem.\n_START_SECTION_\nPo Blasphemer i\xc5\xa1\xc4\x97jimo(2008\xe2\x80\x93dabartis)\n_START_PARAGRAPH_\n2008 m. spal\xc4\xaf buvo prane\xc5\xa1ta, kad muzikantas Morfeus i\xc5\xa1 grupi\xc5\xb3 Dimension F3H ir Limbonic Art prisijung\xc4\x97 prie Mayhem kaip gitaristas grup\xc4\x97s turui Piet\xc5\xb3 Amerikoje._NEWLINE_Grup\xc4\x97 grojo turuose su tokia sud\xc4\x97timi iki 2009 met\xc5\xb3 vasaros, kai Pranc\xc5\xabzijos muzikantas Silmaeth prisijung\xc4\x97 prie grup\xc4\x97s kaip antras gitaristas. Ir Morfeus ir Silmaeth iki dabar groja grup\xc4\x97je. 2009 met\xc5\xb3 lapkrit\xc4\xaf grup\xc4\x97 buvo suimta Nyderlanduose, kur sugriov\xc4\x97 vie\xc5\xa1bu\xc4\x8dio kambar\xc4\xaf.'